REPUBLIKA HRVATSKA 
VUKOVARSKO-SRIJEMSKA ŽUPANIJA
OPĆINA JARMINA

Općinsko vijeće Općine Jarmina donijelo je odluku kojom se raspisuje:

NATJEČAJ 


za dodjelu stipendija za akademsku godinu 2015/16. redovnim studentima koji se školuju na višim i visokim školama te visokim učilištima

I. Pravo sudjelovanja na natječaju za dodjelu stipendije imaju studenti koji udovoljavaju sljedećim općim uvjetima: 

· da su državljani Republike Hrvatske,

· da im roditelji ili skrbnici imaju prebivalište na području Općine Jarmina barem 3 godine prije objave ovog natječaja,

· da su studenti na studijima u gradovima izvan Vukovarsko-srijemske županije

· da su redoviti studenti dodiplomskih studija i da nisu apsolventi,

· za studente prve godine studija: da su završili posljednji razred srednje škole s prosječnom ocjenom od  4,00  ukoliko se prijavi više kandidata koji nemaju najmanju prosječnu ocjenu 4,00 u razmatranje će se uzeti i kandidati s nižom ocjenom ali ne nižom od  3,50 
· za studente druge i kasnijih godina studija: da im je prosjek ocjena za prethodnu godinu studija  3,00  ukoliko se prijavi više kandidata koji nemaju najmanju prosječnu ocjenu 3,00 u razmatranje će se uzeti kandidati s nižom prosječnom ocjenom ali ne nižom od  2,50
· za studente druge i više godine da su položili sve ispite iz prethodnih godina tj. da imaju  60 ECTS  bodova  po  godini  studiranja.
II. Za školsku godinu 2015/16. dodijelit će se šest stipendija, od čega:

· jedna stipendija za studenta druge ili kasnijih godina studija sa najvišom prosječnom ocjenom prethodne godine studija

· jednu stipendiju za studente 1. godine studija,

· četiri stipendije za studente 2. i kasnijih godina dodiplomskog studija ili diplomskog
III.

1. Kriteriji za dodjelu stipendije su: 
- socijalni status obitelji, 
- uspjeh u školovanju,
- znanstveno-stručni i umjetnički rad i rezultati tijekom školovanja .

2. Socijalni status kandidata boduje se na sljedeći način: 

1)  prosječni ukupni neto prihod po članu obitelji u prethodna tri mjeseca iznosi (prema vrijednosti od postotka od 1.500,00 kuna):

·   1.000,00 kn  (67 % )  -  30 bodova,

·   1.100,00 kn  (73 % ) –  24 bodova,

·   1.200,00 kn  (80 % ) –  18 bodova,

·   1.300,00 kn  (87 %)  –  12 bodova,

·   1.400,00 kn  (93 %) –   6 bodova,

·   1.500,00 kn  (100%)  -  0 bodova
2) ako je kandidat civilni invalid, ili je dijete poginulog ili nestalog branitelja ili stopostotnog invalida Domovinskog rata  -  20 bodova, 

3) ako je kandidat dijete civilnog invalida ili invalida Domovinskog rata određenog postotka invalidnosti (točke 2 i 3 se međusobno isključuju) – 





                                                             (postotak invalidnosti / 10) bodova
4) ako kandidatov roditelj ili osoba koja ga uzdržava prima socijalnu pomoć za uzdržavanje, odnosno doplatak za pomoć i njegu  - 10 bodova,

5) ako je kandidat dijete samohranog roditelja ili je bez roditelja  - 10 bodova,

6) ako kandidat ima samo jednog roditelja i to nezaposlenog – 10 bodova,

7) ako je kandidat dijete hrvatskog branitelja, sudionika Domovinskog rata -  10 bodova,

8) ako su kandidatu oba roditelja sa statusom hrvatskog branitelja, sudionika domovinskog rata – 15 bodova 
9) ukoliko je neki član zajedničkog domaćinstva kandidata također redovni student dodiplomskog studija (uključujući i članove apsolvente) – 10 bodova po članu koji je redovan student

10) ukoliko je neki član zajedničkog domaćinstva kandidata učenik osnovne ili srednje škole – 3 boda za člana domaćinstva učenika osnovne škole, 4 boda za člana domaćinstva učenika srednje škole

Točke 2, 7 i 8 međusobno isključuju jedna drugu u korist kandidata (uzima se ona koja nosi veći broj bodova)

3. Uspjeh u školovanju utvrđuje se jedinstvenom prosječnom ocjenom iz prethodne godine školovanja tako da se zbroj pojedinačnih ocjena iz predmeta, odnosno ispita prethodne godine podijeli s ukupnim brojem predmeta, odnosno ispita. Tako dobiven prosjek zaokružuje se na dvije decimale te množi sa koeficijentom 10 te se takav izražava kao broj bodova i pribraja broju bodova utvrđenih prema socijalnim kriterijima. 

4. Izvanškolski rezultati i uspjeh na natjecanjima na državnom nivou pomoćni su kriterij za utvrđivanje liste kandidata. Ako je pri tome kandidat osvojio jedno od prva tri mjesta na državnom školskom ili akademskom natjecanju, dobija 5 bodova.

 Postignuti športski rezultati ne čine dio kriterija za utvrđivanje liste kandidata. 

5. Ukoliko se iz istog domaćinstva više studenata prijavi na natječaj za dodjelu stipendije, samo jedan student istu može i ostvariti, u ovisnosti o ostvarenom ukupnom broju bodova.

6. Ukoliko je u nekoj od prethodnih godina kandidat bio korisnik stipendije Općine Jarmina, a nije ispunio uvjete iz ovog natječaja, ne može sudjelovati u ovom natječaju.

7. Stipendija se dodjeljuje za deset mjeseci, računajući od 01. siječnja 2016. godine.

8. Mjesečna stipendija iznosi: 

a) za studij u gradovima županija koje graniče sa Vukovarsko-srijemskom županijom - 800,00 kuna

b) za studij u Zagrebu i ostalim gradovima u Hrvatskoj, a koji ne podliježu uvjetu pod a) – 900,00 kuna

9. Natječaj traje 15 dana od dana objave na oglasnoj  ploči Općine Jarmina  ( 04.01.2015 do -18. 01. 2015 .) Natječaj se objavljuje i u prvom slijedećem broju  "Vinkovačkih novosti", te na internet stranici Općine Jarmina www.jarmina.hr, u rubrici Natječaji.
10. Molbe za dodjelu stipendije dostavljaju se u roku od 15 dana od dana objave natječaja, poštom ili osobno, na adresu: 

Općina Jarmina 

32280 Jarmina, Vladimira Nazora 2
u zatvorenim omotnicama s naznakom “Za natječaj za dodjelu stipendije”. 

11. U molbi za dodjelu stipendije treba priložiti: 

a) Potvrdu o redovnom upisu na fakultet u školskoj godini 2015/16,

b) Svjedodžbu za prethodni razred srednje škole za studente 1. godine, odnosno svjedodžbu ili prijepis ocjena iz indeksa za prethodnu godinu školovanja za studente 2. i kasnijih godina, sa svim ECTS bodovima u prethodnoj godini   ( 60 )

c) Izjavu o broju članova zajedničkog domaćinstva

d) *Dokaz o hrvatskom državljanstvu – presliku domovnice ili osobne iskaznice 

e) *Potvrdu o prebivalištu roditelja ili skrbnika,

f) Potvrdu poslodavca o prosjeku plaće za posljednja tri (3) mjeseca prije raspisivanja natječaja, za sve članove domaćinstva koji su u radnom odnosu,

g) Presliku Rješenja porezne uprave o razrezanom porezu u godini prije raspisivanja natječaja po bilo kojoj osnovi, 

h) Presliku obrasca IP svih zaposlenih članova domaćinstva

i) Uvjerenje fakulteta o statusu redovnog dodiplomskog studenta člana zajedničkog domaćinstva (ukoliko neki član domaćinstva također studira),

j) Potvrdu o iznosu mirovine (ukoliko je prima netko od članova domaćinstva)

k) Dokaze (preslike rješenja, potvrdi i sl.) o ispunjavanju ostalih posebnih socijalnih uvjeta navedenih u točki III/2,

l) Dokaz o sudjelovanju na domaćem državnom ili međunarodnom natjecanju i postignutim rezultatima, dobivenim nagradama i priznanjima, objavljenom radu u domaćoj ili inozemnoj publikaciji, sudjelovanje u umjetničkom, znanstveno-istraživačkom ili drugom projektu,

m) Izjavu da ne prima neku drugu stipendiju,

n) Kratak životopis,

o) Popis priloženih dokumenata.

IV. Prijedlog liste kandidata za dodjelu stipendija Općine Jarmina objavit će se na oglasnoj ploči Općine Jarmina te na Internet stranicama općine Jarmina u roku od 15 dana nakon isteka roka za podnošenje zahtjeva. U roku od 8 dana od objave liste, svaki kandidat može podnijeti pismeni prigovor na listu. Konačna lista s Odlukom o dodjeli stipendija objavit će se na oglasnoj ploči i na Internet stranicama Općine Jarmina.

V. S roditeljima ili skrbnicima korisnika stipendije potpisat će se ugovor o pravima i obavezama za vrijeme korištenja prava na stipendiju.

VI. Nakon završetka natječaja priloženi se dokumenti neće vraćati kandidatima.

VII. Ukoliko neće biti prijavljen dovoljan broj kandidata sa druge ili više godine studija (5 kandidata), koji zadovoljavaju uvjete, općina će onima koji zadovoljavaju uvijete iz prve godine dodijeliti  ukupno dvije stipendije za prvu godinu studija, umjesto jedne stipendije.

                                                                                                Predsjednik Općinskog vijeća: 

                                                                                                                       Mario Rožić           

* Isto nije potrebno priložiti ukoliko je kandidat dokument dostavio u nekom od ranijih natječaja za stipendije Općine Jarmina

